**עבודת כיתה: היכרות עם נהר הירדן**

**ירדן** - בערבית: אל אֻרְדֻן, או: שריעה אל כְּבִּירָה (השוקת הגדולה).

עורק המים של ארץ ישראל, העובר לכל אורך הארץ מצפון לדרום ומחלק אותה לשני חלקים.

**נהר הירדן**

אורך הירדן על התפתלויותיו הוא 330 קילומטר (140 קילומטר בקו האוויר) ורוחבו משתנה: ליד משמר הירדן רוחבו 25 מטר, לפני שהוא נשפך לכנרת רוחבו 45 מטר, ליד יריחו – 60 מטר, וליד שפכו לים המלח – 72 מטר. רוחבו הממוצע 30 מטר.

גם עומקו משתנה מאוד: יש מקומות רבים שבהם אפשר לעבור אותו ברגל, בייחוד בימות הקיץ. מקומות אלה ידועים בתנ"ך בשם 'מעברות הירדן', אך לעומתם יש עשרות קילומטרים שאותם אי אפשר לחצות ברגל מכיוון שהם עמוקים מדי, בייחוד בעונת הגשמים כאשר גואה הנהר ועובר על גדותיו. לכן הקימו עליו גשרים אחדים, אשר החשובים שבהם הם: ג'סר בַּנַאת יעקוּבּ (גשר בנות יעקב) ליד משמר הירדן, במקום שעוברת הדרך מארץ ישראל לדמשק; ג'סר אל מֻגַ'מִע (גשר ההתחברות, ובעברית: גשר נחלים) במקום שפך הירמוך אל הירדן; גשר אלנבי על יד יריחו, שבו עוברת הדרך מיריחו לרבת עמון, בירת הממלכה הירדנית.
המוביל הארצי ומפעלי מים רבים הקטינו מאוד את כמות המים הזורמים בירדן, והיום הוא נהר דל שלא נותר בו הרבה מתפארתו בעבר.

1. ציינו שתי עובדות על מידותיו של הירדן שהרשימו אתכם במיוחד.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. אילו מקומות מופיעים בקטע בשמותיהם בשתי השפות: עברית וערבית?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**מקור השם ירדן**

יש אומרים שהנהר נקרא בשם 'ירדן' על שום המורד הגדול שהוא יורד בזרמו: הוא מתחיל בגובה של 80 מטר מעל פני הים, עובר את עמק החולה וזורם דרך ים כנרת, עד שהוא נשפך אל ים המלח במקום הנמוך - 392 מטר מתחת לפני הים. , הירדן אינו נוח לשיט בגלל הפיתולים המרובים של אפיקו (בין הכנרת וים המלח מתפתל הירדן במידה רבה כזו שקו אפיקו גדול פי שניים מהקו הישר שבין שני ימים אלה).
הירדן הוא הגבול המפריד בין הארצות שמשני עבריו, כפי שכתוב ביהושע (פרק כב פסוק כה): "וגבול נתן ד' בינינו וביניכם... את הירדן".

הירדן מקבל גם מי נחלים רבים הנשפכים לתוכו משני עבריו. אפיק הירדן המתפתל אינו מסוגל לקלוט את כל מי השיטפונות של ימות הגשמים. מאז ומתמיד גאו מי הירדן בחורף, עלו על גדותיו, הציפו את השטחים הנמוכים מסביבו וגרמו להתהוות ביצות החולה המפורסמות.

רבים מהנחלים מביאים לירדן מים מינרליים ממעיינות עבר הירדן, בעבר האמינו שלמי הירדן סגולות הרפואיות, לדוגמא: בימים הקדומים שלח אלישע הנביא את נעמן שר צבא מלך ארם לרחוץ שבע פעמים בירדן כדי להירפא מהצרעת שלו, נעמן טבל ונרפא. (מלכים ב פרק ה)

בימינו אלפי נוצרים עולים לרגל לרחוץ במי הירדן.

1. מהו מקור שמו של הירדן?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. כתבו במילים שלכם שלוש עובדות מעניינות על הירדן שלמדתם מהקטע.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_